Ses mans roof Spar, skiet tweeŉ Spar-bestuurder is Sondagaand tydens ŉ gewapende rooftog by die Jukskei Park Spar, Randburg, doodgeskiet. ŉ Groep van ses gewapende mans het omstreeks 19:00 by die Spar ingestorm en die eienaar en ŉ sekuriteitsbeampte van die winkelsentrum geskiet. Hulle het ook die sekuriteitsbeampte met ŉ geweer oor sy kop geslaan. ŉ Onbekende bedrag geld is gesteel. Douglasdale-polisie was kort na die voorval op die toneel. ŉ Volledige ondersoek is van stapel gestuur. Die eienaar, bekend onder gereelde kliente as Paul (50), en die sekuriteitsbeampte is na die Fourways-hospitaal geneem. Die eienaar het daar aan sy wonde beswyk. Die sekuriteitsbeampte is steeds in ŉ kritiese toestand.